שיחה:רוברט בזה

message: עוזי ו. - שיחה 00:15, 24 בפברואר 2008 (IST)
לצערי אני נקלע לאי-הסכמה בעניין סגנון כתיבה בויקיפדיה, ולא פעם נתקל בעורכים שלצערי רואים את כתיבת הערכים בסגנון שונה. אני חולק על גישה זאת בכל מכל. כתיבת הערכים בויקיפדיה שונה מכל מקבילה - ובכך ייחודה. דוגמאות לכך לאין ספור ניתן למצוא בויקיפדיה האנגלית.
דוגמא לכך בקישור הבא:
http://en.wikipedia.org/wiki/H._G._Wells
ודוגמאות כאלה רבות. בעצם, ישנה כתיבת ערכים שהיא יבשה לחלוטין בתחומי מדע בעיקר, ובכך היא מדויקת. אך כשמדובר בעיצוב דמויותיהם של אישים ויקיפדיה העברית מחטיאה לעתים קרובות, ורק לעתים רחוקות ניתן לברך על ערך כזה כשל יצחק דנציגר, למשל, ובאותה נשימה - רוברט בזה.
במקרה נתקלתי היום בערך שכתבתי "רוברט בזה", מהאמנים החשובים בתולדות הציור והפיסול בישראל (בקרוב עומד להופיע עליו ועל יצירתו אלבום מחקרי של פרופ' גדילה בלס). מעליו מתנוססת הערה הפוגעת בניסוח הערך, ומייחסת לו קשירת כתרים לאמן שכאילו אינם מגיעים לו. ולא ארחיב, אתה יכול לראות זאת.
אם אמנם כתיבתי מסתברת כלא מתאימה לויקיפדיה, אבקש לשמוע זאת מפיך, גורם מוסמך ושקול, ואמשוך ידי. אין לי כוונה לבטל זמן של ימים רבים על כתיבת ערך, ניפויו מעשבים שוטים, ושמירה על המגמה להעניק לקורא שכר מלוא טרחתו להציץ בויקיפדיה. אכיר לך תודה אם תעיף מבט בנידון. קשיבותך מוכרת לי. בברכה, האמן - שיחה 21:02, 23 בפברואר 2008 (IST)
replies: text: כתיבה אנציקלופדית דורשת נסיון, ומידה לא מועטה של ריסון. כשאתה מצטט את שירו של אלעזר בניועץ, אל תכתוב "ובשורת הסיום הקולעת שלו היטיב לבטא"; כך גם "פרופסור גילה בלס קלעה בדיקנות לאמת כשכתבה". הכותב אינו מעוניין בדעתו של אלמוני הכותב את הערך (מומחה עד כמה שיהיה - מטבעה של ויקיפדיה, הוא נשאר אלמוני), אלא בנתונים מאורגנים ובדוקים. עוזי ו. - שיחה 21:48, 23 בפברואר 2008 (IST)
אין לי כוונה להתנגח או להתעמת. אבל כשאני רואה דגלים שחורים מעל ערך שהקדשתי לנקיונו הסגנוני זמן רב לעומת מאות ויותר ערכים בויקיפדיה שהעברית בהם משובשת על ימין ועל שמאל - לעתים אין משפט אחד יוצא שלם - כי אז המלה תמהני על תגובתך מבטאה את ביקורתי יותר מכל. וזה כמובן נכתב כהצעתך הנבונה בלשון מרוסנת וברוח טובה. ואיך אומרים בעברית מליצית של הרחוב? חבל על הזמן וחבל שדוד שי עצמו אינו טורח בתשובה ראויה...האמן - שיחה 23:00, 23 בפברואר 2008 (IST)

text: אני לא מבין בנושאף לא מכיר את הערך ואין לי כוונה להתערב, אלא להעיר הערה אחת - בניגוד לרושם הרווח, לדוד שי יש בית אמיתי, מחוץ למרחב הווירטואלי של דף שיחתו. העריכה אחרונה לבינתיים נעשתה חצי שעה לפני כתיבת הודעתך הקודמת, ואין זה מאוד הוגן לתקוף אותו על אי-מתן תשובה רק כי הוא מתחבר לוויקיפדיה בשעות שונות ממך. דניאל צבי • שיחה 23:04, י"ז באדר א' ה'תשס"ח (23.02.08)
מר דניאל צבי, אין לי ספק בכוונתך הטובה, אבל אני משער שדוד שי מכבר איננו נער ולא סתם הגיע לעמדה בה הוא אוחז ומתנהל בתבונה. אין הוא נזקק לך להחלץ לעזרתו. דומני שימצא את הזמן להשיב דבר דבור על אופניו - כשיחליט שנושא העריכה הצולעת ולוקה בחסר בויקיפדיה הוא עניין ראשון במעלה מבחינת תחום האחריות של כולנו, לא פחות מאשר באנציקלופדיות אחרות. ההסתתרות המשונה מאחורי הנוסח כי "אין זו כתיבה אנציקלופודית" מקוממת, מפני שזאת בדיוק הבעיה של ויקיפדיה: לפני "כתיבה אנציקלופדית" צריך לדעת לכתוב בעברית מתוקנת. גם בערכים חסרי-חשיבות לכאורה.האמן - שיחה 23:38, 23 בפברואר 2008 (IST)
replies: text: : במקום להעלב על שהוסיפו לערך שכתבת תבנית שכתוב (עלבון שאינו מקדם שום דבר לשום מקום), נסה להתייחס אל התבנית באופן ענייני. האם הערך אכן לוקה בכתיבה לא אנציקלופדית? בהחלט (והדוגמאות שהבאתי הן רק שתיים). האם יש צורך לתקן אותו? בהחלט. האם יש ערכים אחרים הכתובים עברית קלוקלת? ללא ספק. האם יש קשר בין אותם ערכים אחרים לבין הערך על הצייר המדובר? לא כל-כך. עוזי ו. - שיחה 23:46, 23 בפברואר 2008 (IST)

text: :שלום משתמש:האמן, כדאי להתייעץ גם עם משתמש:Talmoryair שמרבה לכתוב על נושאי אמנות. לגופו של עניין, מקריאה ראשונה של הערך הרושם (הלא מקצועי) שלנו הוא שהערך כתוב היטב ותבנית העריכה מיותרת, אך ניתן לשפר פה ושם, בעיקר בכל הקשור לסגנון אנציקלופדי יותר (כפי שכתב עוזי). אנו בטוחים שכולם ישמחו מאוד אם תמשיך לכתוב בוויקיפדיה ולתרום לה בתחום הידע שלך. מלמד כץ • שיחה ~ ביקשתם, קיבלתם! 00:34, 24 בפברואר 2008 (IST)
replies: text: ::אין שמץ של ספק שתבנית עריכה היא הכרחית בערך שיש בו פסקאות כמו "כבר אז ניתן היה לומר עליו שהוא לא רק אקוורליסט בחסד, אלא ראש וראשון מבין כל אלה שנודעו אף הם כבעלי יכולת מופלגת בתחום הציור הזה, כמו שמשון הולצמן ונחום גוטמן. אך בעוד הולצמן מתקשה להיפטר מנטייתו לקשר הדוק עם עצמים ודמויות, וההומור הדק של גוטמן הוא סיפורי, כמעט עלילתי, הרי ציורו של בזה הוא ציור נטו; המכחול. הצבע. הניר, ואין צורך ביותר מזה אלא לדעת איך להניח את כתמי הצבע. דומה ואיש לא היטיב ממנו גם לבטא את את הים ומזגי האויר הנספחים אליו. ידו היתה קלה כשל וירטואוז אמיתי. שירת הטבע והאור היתה שירתו והקשר ההדוק הזה השתקף היטב בריקודי המכחולים שלו על הניירות, יהיו אלה קטנים או גדולים.". ‏odedee • שיחה 00:43, 24 בפברואר 2008 (IST)
אם עודד מביא קטע זה מכתיבת הערך כעדות לצורך בעריכה "אנציקלופדית"- לא רק שאין לו מושג בכתיבה על אמנות אלא גרוע מכך, מדובר באדם שנוטל על עצמו אחריות החורגת מיכולותיו. הקטע המובא מקנה ידע לקורא על טובי האקוורליסטים בארץ בתקופה ההיא וההבדלים האישיים בין אחד לשני. אלא שצריך קצת מידת בקיאות ביוצר ויצירה, בכדי להצביע על קטע זה כנזקק לעריכה. שאם כן הדבר הרי כל מה שכתבתי בערכים שונים פסול ואינו ראוי ויקיפדיה ונכון תעשו בעלי-דבר אם תפעלו לביטולם. וזאת אני מציע לכם לעשות לאחר שתנהגו בנוסח "טלו קורה מבין עיניכם". האמן - שיחה 00:57, 24 בפברואר 2008 (IST)

text: אם תוכל לצטט מי קבע כך, מצוין. אחרת, הקטע המובא הוא דעתך, או מחקר מקורי, והוא אכן פסול בוויקיפדיה. ‏odedee • שיחה 01:01, 24 בפברואר 2008 (IST)
replies: text: :* קורה, לעתים, שאני מוצא חיים מחוץ לוויקיפדיה. לפיכך ראוי להתאפק מעט קודם שכותבים "חבל שדוד שי עצמו אינו טורח בתשובה ראויה".

text: :* תבנית "עריכה" (להבדיל מתבנית "שכתוב") אינה "דגל שחור". היא אומרת שהערך ראוי ביסודו, אך יש לשפרו.

text: :* כתיבה ראויה על אמן באנציקלופדיה היא אתגר לא פשוט. מחד, תיאור יבש מאוד יביא לערך משעמם, וגרוע מכך - כזה שאינו מספק לקורא את המידע הראוי. מאידך, תיאור גדוש דעות של כותב הערך אינו ראוי לאנציקלופדיה בכלל, ובפרט סותר את עקרונותיה של ויקיפדיה (אף שייחשב לראוי ביותר באכסניות אחרות). הפתרון המקובל הוא ציטוט אמירות כאלה, מפי מומחים בעלי שם, כפי שפורסמו במקומות אחרים. הערך עושה זאת פעמים אחדות (למשל בציטוט פרופ' בלס), ואין מניעה שיעשה זאת פעמים נוספות כאשר מדובר בהערכת פועלו של בזה. לפיכך אני מסכים עם הביקורת שנמתחה על תוכנו של ערך זה.

text: :* קיצצתי משפטים מיותרים אחדים מהערך (וראיתי שעוזי ו. טרח על כך לפני), אך עדיין יש בו פסקאות הטעונות שכתוב (או החלפה בציטוט), ואני מקווה שכותב הערך יטפל בהן, ברוח ההערות שנכתבו בדף שיחה זה.

text: :* לציטוטים המופיעים בערך יש לציין מקור מדויק (שם ספר, שם כתב עת וכו'). דוד שי - שיחה 04:28, 24 בפברואר 2008 (IST)

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.art-text.com/artist-1269.htm
** In רוברט בזה on 2013-09-13 05:54:30, 404 Not Found
** In רוברט בזה on 2013-09-16 01:19:14, 404 Not Found
** In רוברט בזה on 2013-09-25 18:30:14, 404 Not Found
--Matanyabot - שיחה 21:30, 25 בספטמבר 2013 (IDT)
thread_title:  קישור שבור 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://cafe.themarker.com/view.php?t=1561361 נמצא כקישור שבור. מומלץ להוסיף https://web.archive.org/web/20200619183353/http://cafe.themarker.com/review/1561361/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 11:03, 23 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)